Egurbide Burdinola eta Errota multzoa

Egurbide monumentu multzoa Azkoitian (Gipuzkoan) dagoen XVI-XVIII. mendeko eraikin multzoa da, honakoek osatua:
 Egurbidetorrea baserriaren eraikin nagusiak eta eranskinak (XVII. mende hasierakoak)
 Aingeru Zaintzaile Santuaren ermitak (XVIII. mendekoa)
 Egurbideko errotak eta burdinola, bertako instalazioekin (1568).

2008ko maiatzaren 15an, Eusko Jaurlaritzak monumentu-multzo izendatu zuen, Sailkatutako Kultura Ondasunahttps://www.euskadi.eus/app/ondarea/eraikita-ondarea/egurbide-burdionola-eta-errota-multzoa/burdinola-hidraulikoa/azkoitia/fichaconsulta/3056.

Historian gertakari garrantzitsu baten hasiera bertan eman zen: 1766ko matxinada.

 Egurbidetorrea baserria 

Egurbidetorrea baserria XVII. mende hasierako eraikina da. Gerora, fatxadan bao batzuk egin eta handitu zaizkio. Berrikuntza horiek jatorrizko eraikina egoera onean babesten dute, eta eraikinaren elementurik nabarmenena zurajea da. 2008tik aurrera zaharberritze handi bat egin zitzaion.

 Aingeru Zaintzaile Santuaren baseliza 

thumb
Aingeru Zaintzaile Santuaren baseliza XVIII. mendeko eraikina da. Hegoaldeko fatxadan dago sarrera, eta bertan erdi-puntuko arku inpostaduna dago. Barnealdean, espazioa bi ertz-gangak estaltzen dute eta erretaula barrokoa dago. Hormak, berriz, margotutako armarriz apainduta daude.

 Egurbideko burdinola eta errota 

thumb
Egurbideko burdinolari buruzko dokumentazioa 1568koa da. Nahiz eta burdinolako eraikin nagusia ez egon, goratutako deposituaren instalazioek, ur-jauziak eta atxikitako eraikinek osatua, bisitatzeko modukoa 21. mendean.

 1766ko matxinada 

Apirilaren 13an Azkoitiako apaizak bere igandeko sermoian aberatsei eskatu zien ez ateratzeko garaurik ezta jakirik kanpoan saltzeko, eta herritarrei ez baimentzeko janaririk kanpora atera zedin. Hurrengo egunean, bi emakumek gidatutako gurdi batek Leturiondo etxean alea bildu eta Azkarateko bidea hartu zuen. Laster iritsi ziren Egurbide Burdinolara. Bertan, buelta emateko eta ale guztia hartutako lekuan uzteko eskatu zien gizon talde batek. Gizonak herrira jaitsi ziren, eta goiz hartan bertan adostu zuten alearen prezio berria jauntxoekin.

 Erreferentziak 

 Kanpo estekak 

Kategoria:Egurbide Burdinola eta Errota multzoa